

**โครงการอบรมเชิงปฏิบัติการเพื่อการจัดทำแผนที่ภาษี**

**และทะเบียนทรัพย์สิน ขององค์กรปกครองส่วนท้องถิ่น**

**หลักสูตร “การจัดทำแผนที่แม่บท**

**ด้วยโปรแกรมระบบสารสนเทศภูมิศาสตร์ QGIS”**

**\*\*\*\*\*\*\*\*\*\*\*\*\*\*\*\*\*\*\*\*\***

1. **หลักการและเหตุผล**

เนื่องด้วยระบบสารสนเทศภูมิศาสตร์ (Geographic Information System: GIS) เป็นระบบที่ช่วยจัดเก็บรายละเอียดข้อมูลต่างๆบนพื้นผิวโลกที่มีความสลับซับซ้อน ให้แสดงผลในรูปแบบแผนที่บนเครื่องคอมพิวเตอร์ได้ง่ายต่อการสืบค้น ปรับปรุง และบริหารจัดการข้อมูลได้อย่างมีประสิทธิภาพ การนำเทคโนโลยีระบบสารสนเทศภูมิศาสตร์ (Geographic Information System: GIS) มาใช้เพื่อการบริหารในการพัฒนาท้องถิ่นให้มีความเจริญก้าวหน้าเพื่อเตรียมความพร้อมเข้าสู่ ไทยแลนด์ ๔.๐ ซึ่งเป็นโมเดลเศรษฐกิจใหม่ที่ขับเคลื่อนประเทศไทยสู่ความมั่งคั่ง มั่นคง และยั่งยืน จึงสามารถประยุกต์ใช้ให้เกิดประโยชน์ได้หลายด้าน เช่น การส่งเสริมความร่วมมือในชุมชนเพื่อจัดเก็บข้อมูลพื้นฐาน อันได้แก่ ที่ตั้งหมู่บ้าน ชุมชน ข้อมูลครัวเรือน การประกอบอาชีพ เส้นทางคมนาคม แหล่งน้ำ สาธารณูปโภค สาธารณูปการ เขตที่ดิน เขตปกครอง สภาพภูมิประเทศ การใช้ประโยชน์ที่ดิน ปริมาณผลผลิตทางการเกษตร เพื่อนำรูปแบบและความสัมพันธ์ของข้อมูลเชิงพื้นที่มาวิเคราะห์ด้วยระบบสารสนเทศภูมิศาสตร์ (GIS) ทั้งนี้เพื่อเป็นการยกระดับเมืองให้เป็น สมาร์ท ซิตี้ (Smart City) โดยมีวัตถุประสงค์ให้ประชาชนได้มีคุณภาพชีวิตที่ดีขึ้นและเศรษฐกิจเติบโตอย่างยั่งยืน นอกจากนี้ยังสามารถนำเทคโนโลยีมาประยุกต์ใช้ในการจัดการภัยพิบัติต่างๆ การวางผังเมืองและชุมชน หรือใช้ประกอบการวางแผนการตัดสินใจในเรื่องต่างๆ ได้อย่างถูกต้อง รวดเร็ว แม่นยำ

ประกอบกับกระทรวงมหาดไทยได้มีนโยบายส่งเสริมสนับสนุนให้องค์กรปกครองส่วนท้องถิ่นจัดทำแผนที่ภาษีและทะเบียนทรัพย์สิน อันได้แก่ แผนที่ที่แสดงตำแหน่งที่ตั้ง ลักษณะ ขนาด และข้อมูลการใช้ประโยชน์ในทรัพย์ เช่น ข้อมูลเกี่ยวกับที่ดิน อาคาร โรงเรือนหรือสิ่งปลูกสร้าง ป้าย การประกอบการค้า และอื่นๆ เพื่อใช้ในการจัดเก็บภาษีอากร ค่าธรรมเนียมและใบอนุญาตต่างๆ จึงออก“ระเบียบกระทรวงมหาดไทยว่าด้วยแผนที่ภาษีและทะเบียนทรัพย์สินขององค์กรปกครองส่วนท้องถิ่น พ.ศ.๒๕๕๐” โดยมีวัตถุประสงค์เพื่อต้องการให้องค์ปกครองส่วนท้องถิ่นนำแผนที่ภาษีและทะเบียนทรัพย์สินไปใช้เป็นข้อมูลในการจัดเก็บภาษี ตรวจสอบ ติดตาม และเร่งรัดจัดเก็บภาษีให้ครบถ้วน ถูกต้องและเป็นธรรมต่อเจ้าของทรัพย์สิน

 คณะวิทยาการจัดการ มหาวิทยาลัยราชภัฏสกลนคร ร่วมกับชมรมศิษย์เก่าเทคโนโลยีก่อสร้าง มีวัตถุประสงค์ให้บริการถ่ายทอดองค์ความรู้แก่สังคมและท้องถิ่น ได้เล็งเห็นถึงความสำคัญในการจัดทำแผนที่แม่บทด้วยโปรแกรมระบบสารสนเทศภูมิศาสตร์ QGIS รวมถึงการประยุกต์ใช้ข้อมูลในการบริหารจัดการเพื่อพัฒนาท้องถิ่นในด้านอื่นๆเพื่อเตรียมความพร้อมเข้าสู่ ไทยแลนด์ ๔.๐ ต่อไป จึงได้จัดโครงการอบรมเชิงปฏิบัติการ หลักสูตร **“การจัดทำแผนที่แม่บทด้วยโปรแกรมระบบสารสนเทศภูมิศาสตร์ QGIS”** เพื่อให้เป็นข้อมูลเบื้องต้นในการสำรวจข้อมูลภาคสนาม

1. **วัตถุประสงค์**

 ๒.๑ เพื่อให้บุคลากรขององค์กรปกครองส่วนท้องถิ่นมีความรู้ความเข้าใจเกี่ยวกับขั้นตอนและวิธีการในการ

 จัดทำแผนที่แม่บทเพื่อใช้ในการจัดทำแผนที่ภาษีและทะเบียนทรัพย์สินด้วยเทคโนโลยีสารสนเทศ

 ภูมิศาสตร์ (GIS)

๒.๒ เพื่อพัฒนาระบบฐานข้อมูลแผนที่ภาษีและทะเบียนทรัพย์สินขององค์กรปกครองส่วนท้องถิ่น

๒.๓เพื่อการบริหารงานขององค์กรปกครองส่วนท้องถิ่น ให้มีการจัดเก็บรายได้เป็นระบบ และมีประสิทธิภาพ

 ในการจัดเก็บภาษี

๒.๔ เพื่อปฏิบัติตามระเบียบกระทรวงมหาดไทยว่าด้วยแผนที่ภาษีและทะเบียนทรัพย์สินขององค์กรปกครอง

 ส่วนท้องถิ่น พ.ศ.๒๕๕๐

๒.๕ เพื่อเป็นฐานข้อมูลในการพัฒนาท้องถิ่นได้อย่างมีประสิทธิภาพในการเตรียมความพร้อมเข้าสู่ ไทยแลนด์

 ๔.๐ โมเดลเศรษฐกิจใหม่ที่ขับเคลื่อนประเทศไทยสู่ความมั่งคั่ง มั่นคง และยั่งยืน

1. **คุณสมบัติผู้เข้ารับการอบรมของโครงการ**

 เจ้าหน้าที่ที่ได้รับแต่งตั้งเพื่อปฏิบัติงานการจัดทำแผนที่ภาษีและทะเบียนทรัพย์สินขององค์กรปกครองส่วนท้องถิ่น โดยมีกลุ่มเป้าหมายประกอบด้วย

๓.๑ ผู้อำนวยการกองช่าง/หัวหน้าส่วน/หัวหน้าฝ่ายโยธา

๓.๒ ผู้อำนวยการกองคลัง/หัวหน้าส่วนการคลัง

๓.๓ เจ้าพนักงานจัดเก็บรายได้/ เจ้าหน้าที่จัดเก็บรายได้/ ลูกจ้าง

๓.๔ พนักงานส่วนท้องถิ่นที่เกี่ยวข้องหรือบุคคลที่ได้รับมอบหมาย

๓.๕ บุคลากรในสังกัดองค์กรปกครองส่วนท้องถิ่นที่ผู้บริหารเห็นสมควรเข้ารับการอบรม

1. **ระยะเวลาและสถานที่อบรม**

ระยะเวลาฝึกอบรม ๖ วัน ระหว่างวันที่ ๑๐ – ๑๕ กันยายน ๒๕๖๑ ณ โรงแรมพรณ์โฮมอุดมปัญญา

อำเภอธาตุพนม จังหวัดนครพนม

1. **วิธีดำเนินการและรูปแบบการบรรยาย**

 การบรรยาย อภิปราย ฝึกปฏิบัติ และตอบข้อซักถาม โดย

๕.๑ **จ่าสิบเอกเสน่ คำมุงคุณ** นายช่างโยธาชำนาญงาน เทศบาลตำบลธาตุพนมใต้ เป็นผู้มีความรู้ความ

 เชี่ยวชาญและเป็นผู้ได้ปฏิบัติจริงมากกว่า ๑๐ ปี ในงานแผนที่ทหาร แผนที่ภาษีและทะเบียนทรัพย์สิน

 เป็นวิทยากรบรรยายการจัดทำแผนที่แม่ ให้องค์กรปกครองส่วนท้องถิ่น และเป็นผู้จัดทำแผนที่ภาษีและ

 ทะเบียนทรัพย์สินให้องค์กรส่วนท้องถิ่นทั่วประเทศ

๕.๒ **นางสาวไอรินทร์ ไชยประจักษ์ภัทร** ที่ปรึกษาด้านงานแผนที่ เทศบาลตำบลเมืองทองท่าแร่ จังหวัด

 สกลนคร เป็นผู้มีความรู้และประสบการณ์ทางด้านงานแผนที่มากว่า ๑๐ ปี โดยสำเร็จการศึกษาเกี่ยวกับ

 งานด้านแผนที่โดยตรงจากมหาวิทยาลัยธรรมศาสตร์ ภาควิชาภูมิศาสตร์ มีประสบการณ์ด้านงานแผนที่

 ทั้งในและต่างประเทศ เป็นผู้จัดทำแผนที่ภาษีและทะเบียนทรัพย์สินให้องค์กรปกครองส่วนท้องถิ่นทั่ว

 ประเทศ

๕.๓ **นางสาวคณิตา สายรัตน์ นักวิชาการการเงินและบัญชีปฏิบัติการ**  องค์การบริหารส่วนตำบลคำเตย

 ที่ปรึกษาด้านงานแผนที่ภาษีและทะเบียนทรัพย์สิน ให้กับท้องถิ่นในจังหวัดนครพนม และองค์กรปกครอง

 ส่วนท้องถิ่นทั่วประเทศ

๕.๔ **นางเสาวลักษณ์ อรรคศรีวร** ที่ปรึกษาด้านงานแผนที่ เทศบาลตำบลดอนตาลผาสุก เป็นผู้มีความรู้และ

 ประสบการณ์ทางด้านงานแผนที่ภาษีและทะเบียนทรัพย์สิน เป็นผู้จัดทำแผนที่ภาษีและทะเบียนทรัพย์สิน

 ให้องค์กรปกครองส่วนท้องถิ่นทั่วประเทศ

๕.๖ **นายสิริศักดิ์ อรรคศรีวร** เจ้าหน้าสำรวจภาคสนาม ห้างหุ้นส่วนจำกัด เอ็นอี แมพแอนด์เซอร์เวย์

 เป็นผู้จัดทำแผนที่ภาษีและทะเบียนทรัพย์สินให้องค์กรปกครองส่วนท้อ

๕.๗ **นายกิตติพงษ์ พรมมา** พนักงานจ้างเหมาแผนที่ภาษี องค์การบริหารส่วนตำบลบ้านเอื้อง เป็นผู้มีความรู้

 และประสบการณ์ทางด้านงานแผนที่ภาษีและทะเบียนทรัพย์สิน เป็นผู้จัดทำแผนที่ภาษีและทะเบียน

 ทรัพย์สินให้องค์การบริหารส่วนตำบลบ้านเอื้อง

1. **ค่าธรรมเนียมการฝึกอบรม**

๖.๑ **ค่าลงทะเบียนอบรม ระยะเวลา ๖ วัน เป็นเงิน ๗,๘๐๐ บาท (เจ็ดพันแปดร้อยบาทถ้วน) ไม่รวมค่าที่พักและพาหนะ** เพื่อเป็นหนังสือคู่มือ ค่าเอกสาร ค่าอาหารกลางวัน ค่าอาหารว่างและเครื่องดื่ม ค่าตอบแทนและค่าเดินทางวิทยากร ค่าสถานที่จัดอบรม และค่าวัสดุอุปกรณ์เครื่องเขียน **สามารถเบิกได้ตามระเบียบกระทรวงมหาดไทยว่าด้วยค่าใช้จ่ายในการฝึกอบรมขององค์กรปกครองส่วนท้องถิ่น พ.ศ.๒๕๕๗**

ตามข้อ ๘ ซึ่งกำหนดว่า การฝึกอบรมที่จัดโดยองค์กรปกครองส่วนท้องถิ่น ส่วนราชการ องค์กรตามรัฐธรรมนูญ องค์การมหาชน รัฐวิสาหกิจ หรือหน่วยงานอื่น ให้เจ้าหน้าที่ท้องถิ่น รวมถึงเจ้าหน้าที่ท้องถิ่นขององค์กรปกครองส่วนท้องถิ่นอื่น ที่ไม่ใช่เป็นผู้จัดการฝึกอบรม สามารถเข้ารับการฝึกอบรมและเบิกค่าใช้จ่ายในการฝึกอบรมตามระเบียบนี้ และ

ตามข้อ ๙ ซึ่งกำหนดว่า การจัดฝึกอบรม การเดินทางไปจัดฝึกอบรมและเข้ารับการฝึกอบรม การเดินทางไปดูงาน ทั้งในประเทศและต่างประเทศ ตามที่กำหนดในโครงการหรือหลักสูตรการฝึกอบรมต้องได้รับการอนุมัติจากผู้มีอำนาจตามระเบียบกระทรวงมหาดไทยว่าด้วยค่าใช้จ่ายในการเดินทางไปราชการของเจ้าหน้าที่ท้องถิ่น โดยให้พิจารณาอนุมัติเฉพาะผู้ที่ปฏิบัติหน้าที่เกี่ยวข้องหรือเป็นประโยชน์ต่อองค์กรปกครองส่วนท้องถิ่นนั้นตามจำนวนที่เห็นสมควร

๖.๒ **ค่าพาหนะ ค่าที่พัก และค่าเบี้ยเลี้ยง** สามารถเบิกได้ตามจริงจากต้นสังกัด ตามระเบียบกระทรวงมหาดไทยว่าด้วยค่าใช้จ่ายในการเดินทางไปราชการของเจ้าหน้าที่ท้องถิ่น พ.ศ.๒๕๕๕ ระเบียบกระทรวงมหาดไทยว่าด้วยค่าใช้จ่ายในการเดินทางไปราชการของเจ้าหน้าที่ท้องถิ่น (ฉบับที่ ๒) พ.ศ.๒๕๕๘ และระเบียบกระทรวงมหาดไทยว่าด้วยค่าใช้จ่ายในการเดินทางไปราชการของเจ้าหน้าที่ท้องถิ่น (ฉบับที่ ๓) พ.ศ.๒๕๕๙

คณะวิทยาการจัดการ มหาวิทยาลัยราชภัฏสกลนครเป็นส่วนราชการ ดังนั้น ผู้เข้ารับการอบรมตามโครงการดังกล่าว จะได้ **ใบเสร็จรับเงิน และ วุฒิบัตร ที่ออกให้โดยคณะวิทยาการจัดการมหาวิทยาลัยราชภัฏสกลนคร** **จึงสามารถเบิกค่าใช้จ่ายในการฝึกอบรม (ค่าลงทะเบียน) ได้เต็มจำนวน ค่าลงทะเบียน และเบิกค่าใช้จ่ายในการเดินทางไปราชการของเจ้าหน้าที่ท้องถิ่น ได้ตามสิทธิ์ทุกประการ**

1. **ผู้รับผิดชอบโครงการ**

คณะวิทยาการจัดการ มหาวิทยาลัยราชภัฏสกลนคร

 **การรับสมัคร**

ผู้สนใจสามารถกรอกใบสมัคร และส่งใบสมัครทางจดหมายอิเลคทรอนิกส์ **email address : Fms778899@hotmail.com พร้อมแจ้งการส่งเอกสารที่หมายเลขโทรศัพท์ ๐๖๓-๐๗๐-๘๒๔๙** หรือ

**Fax : ๐ ๔๒๙๗ ๐๐๕๙** หลักสูตร “การจัดทำแผนที่แม่บทด้วยโปรแกรมระบบสารสนเทศภูมิศาสตร์ QGIS”

ได้ทุกวันตั้งแต่บัดนี้เป็นต้นไป

1. **การชำระค่าลงทะเบียน**

สามารถโอนเงินค่าลงทะเบียนผ่านธนาคารดังนี้

* + **บัญชีออมทรัพย์** ธนาคารกรุงศรีอยุธยา สาขามหาวิทยาลัยราชภัฏสกลนคร
	+ **ชื่อบัญชี** นายจิตติ กิตติเลิศไพศาล, นายชัยณรงค์ พูลเกษม, นายสามารถ อัยกร
	+ **บัญชีเลขที่** ๔๒๑-๑-๓๓๐๔๑-๘

 เมื่อโอนเงินค่าลงทะเบียนแล้ว **กรุณาส่งหลักฐานการโอนเงิน ใบนำฝาก Pay-In-Slip หรือหลักฐานการโอนเงินผ่านตู้ ATM มาที่ email address :** Fms778899**@hotmail.com** พร้อมระบุชื่อผู้สมัคร สังกัดหน่วยงาน และเบอร์ติดต่อกลับเพื่อสะดวกในการตรวจสอบ

โปรดนำหลักฐานการโอนเงินมาด้วยในวันลงทะเบียน เพื่อความสะดวกในการตรวจสอบรายชื่อ

และออกใบเสร็จรับเงิน

**สอบถามรายละเอียดได้ที่**

นางผการัตน์ ทิพวัง โทร : ๐๖๓-๐๗๐-๘๒๔๙

นายประภัสศิลป์ นามเสนา โทร : ๐๘๗-๔๙๐-๘๑๑๐

1. **เอกสารที่เตรียมสำหรับการฝึกอบรม**

๙.๑ ไฟล์ดิจิตอลระวางที่ดินระบบพิกัดฉาก (ยูทีเอ็ม) จากสำนักงาน ที่ดินที่ครอบคลุมทั้งพื้นที่เขต

 องค์กรปกครองส่วนท้องถิ่น โดย ให้คัดลอกทุกมาตราส่วนรวมทั้งระวางขยาย บันทึกในรูปแบบ

 (Format) .TIF ที่ความละเอียดไม่น้อยกว่า 600(dpi) จุดต่อนิ้ว

๙.๒ ระวางที่ดินของสำนักงานการปฏิรูปที่ดินเพื่อเกษตรกรรม (สปก.) จากการกวาดภาพ (Scan)

 เท่าต้นฉบับจริง (A1) บันทึกในรูปแบบ (Format) .TIFที่ความละเอียดไม่น้อยกว่า 600 (dpi) จุดต่อนิ้ว

๙.๓ ข้อมูลดิจิตอลรูปแปลงที่ดิน (.DWG) และรายชื่อเกษตรกรในเขตปฏิรูปที่ดินของสำนักงานการปฏิรูปที่ดินเพื่อเกษตรกรรม (ถ้ามี)

๙.๔ คำบรรยายแนวเขตขององค์กรปกครองส่วนท้องถิ่น แผนที่ท้ายกฎหมายหรือพระราชกฤษฎีกาหรือประกาศกระทรวงมหาดไทย

๙.๕ การแบ่งทำเลเพื่อกำหนดราคาค่าเช่ามาตรฐานกลางเฉลี่ยต่อตารางเมตรภาษีโรงเรือนและที่ดิน

 ๙.๖ ข้อมูลดิจิตอลแผนที่ภาษีและทะเบียนทรัพย์สินที่องค์กรปกครองส่วนท้องถิ่นได้ทำไว้แล้ว หรือที่ได้จ้างทำไว้ก่อนหน้านี้ (ถ้ามี)

๙.๗ คอมพิวเตอร์แบบพกพา (Notebook) ที่มีแบตเตอรี่สมบูรณ์ เพื่อใช้ในการอบรมมาด้วยตนเอง

๙.๘ สายไฟปลั๊กพ่วงสำหรับเครื่องคอมพิวเตอร์ โดยมีรางปลั๊กไม่น้อยกว่า ๓ ช่อง

**๑๐. ผลที่คาดว่าจะได้รับ**

๑๐.๑ บุคลากรองค์กรปกครองส่วนท้องถิ่นที่เข้ารับการฝึกอบรมมีความรู้ความเข้าใจเกี่ยวกับขั้นตอนและ

 วิธีการ ในการจัดทำแผนที่ภาษีและทะเบียนทรัพย์สินด้วยเทคโนโลยีสารสนเทศภูมิศาสตร์ (GIS)

๑๐.๒ องค์การปกครองส่วนท้องถิ่นที่เข้ารับการฝึกอบรมมีฐานข้อมูลสารสนเทศภูมิศาสตร์แผนที่แม่บทและ

 แผนที่กายภาพเพื่อใช้เป็นข้อมูลเบื้องต้นในการสำรวจข้อมูลภาคสนามเพื่อจัดทำแผนที่ภาษีและ

 ทะเบียนทรัพย์สิน

๑๐.๓ องค์กรปกครองส่วนท้องถิ่นมีฐานข้อมูลแผนที่แม่บทสำหรับ การจัดเก็บรายได้ที่เป็นระบบและมีประสิทธิภาพ

๑๐.๔ องค์กรปกครองส่วนท้องถิ่นฐานข้อมูลที่ดินเพื่อใช้ในการ

พัฒนาท้องถิ่นได้อย่างมีประสิทธิภาพในการเตรียมความพร้อมเข้าสู่ ไทยแลนด์ ๔.๐ โมเดลเศรษฐกิจใหม่ที่ขับเคลื่อนประเทศไทยสู่ความมั่งคั่ง มั่นคง และยั่งยืน

(รองศาสตราจารย์ ดร.จิตติ กิตติเลิศไพศาล)

 คณบดีคณะวิทยาการจัดการ มหาวิทยาลัยราชภัฏสกลนคร



**กำหนดการโครงการอบรมเชิงปฏิบัติการ**

**หลักสูตร “การจัดทำแผนที่แม่บทด้วยโปรแกรมระบบสารสนเทศภูมิศาสตร์ QGIS”**

**เพื่อการจัดทำแผนที่ภาษีและทะเบียนทรัพย์สิน ขององค์กรปกครองส่วนท้องถิ่น**

**วันที่ ๑๐ กันยายน ๒๕๖๑**

๐๘.๐๐ – ๐๘.๓๐ น. รายงานตัวลงทะเบียน

๐๘.๓๐ – ๐๘.๔๐ น. พิธีเปิดการฝึกอบรมโดยคณบดีคณะวิทยาการจัดการ

๐๘.๔๐– ๑๒.๐๐ น. ติดตั้งโปรแกรมสารสนเทศภูมิศาสตร์ QGIS และติดตั้งโปรแกรมเสริม

**๑๒.๐๐ – ๑๓.๐๐ น. รับประทานอาหารกลางวัน**

๑๓.๐๐ – ๑๘.๐๐ น. การอ่านค่าพิกัดหลักเขตการปกครองและสร้างหลักเขตฯ (boundary point)

**วันที่ ๑๑ กันยายน ๒๕๖๑**

๐๘.๓๐ – ๑๐.๓๐ น. การสร้างชั้นข้อมูลแผนที่แสดงแนวเขตการปกครอง (boundary)

๑๐.๓๐ – ๑๒.๐๐ น. การสร้างชั้นข้อมูลแผนที่แสดงตารางกริด และใส่หมายเลขระวาง (map sheet)

**๑๒.๐๐ – ๑๓.๐๐ น. รับประทานอาหารกลางวัน**

๑๓.๐๐ – ๑๕.๐๐ น. การสร้างชั้นข้อมูลแผนที่แสดงตารางกริดและใส่หมายเลขระวาง (map sheet)(ต่อ)

๑๕.๐๐ – ๑๘.๐๐ น. การอ้างอิงตำแหน่งบนผิวโลกแผนที่ระวางที่ดิน (warp)

**วันที่ ๑๒ กันยายน ๒๕๖๑**

๐๘.๓๐ – ๑๒.๐๐ น. การอ้างอิงตำแหน่งบนผิวโลกแผนที่ระวางที่ดิน (warp)

**๑๒.๐๐ – ๑๓.๐๐ น. รับประทานอาหารกลางวัน**

๑๓.๐๐ – ๑๕.๐๐ น. การอ้างอิงตำแหน่งบนผิวโลกแผนที่ระวางที่ดิน (warp)

๑๕.๐๐ – ๑๘.๐๐ น. การเขียนชั้นข้อมูลแผนที่แสดงรูปแปลงที่ดิน (lot,parcel)

**วันที่ ๑๓ กันยายน ๒๕๖๑**

๐๘.๓๐ – ๑๒.๐๐ น. การเขียนชั้นข้อมูลแผนที่แสดงรูปแปลงที่ดิน (lot,parcel)

**๑๒.๐๐ – ๑๓.๐๐ น. รับประทานอาหารกลางวัน**

๑๓.๐๐ – ๑๕.๐๐ น. การเขียนชั้นข้อมูลแผนที่แสดงรูปแปลงที่ดิน (lot,parcel)

๑๕.๐๐ – ๑๘.๐๐ น. การจัดทำชั้นข้อมูลแผนที่แสดงการแบ่งพื้นที่เป็นรายเขต (Zone)

**วันที่ ๑๔ กันยายน ๒๕๖๑**

๐๘.๓๐ – ๑๐.๓๐ น. การจัดทำชั้นข้อมูลแผนที่แสดงการแบ่งพื้นที่เป็นรายเขต (Zone)

๑๐.๓๐ – ๑๒.๐๐ น. การจัดทำชั้นข้อมูลแผนที่แสดงการแบ่งพื้นที่เป็นรายเขตย่อย (Block)

**๑๒.๐๐ – ๑๓.๐๐ น. รับประทานอาหารกลางวัน**

๑๓.๐๐ – ๑๘.๐๐ น. การจัดทำชั้นข้อมูลแผนที่แสดงการแบ่งพื้นที่เป็นรายเขตย่อย (Block)

**วันที่ ๑๕ กันยายน ๒๕๖๑**

๐๘.๓๐ – ๑๒.๐๐ น. การกำหนดรหัสแปลงที่ดิน

**๑๒.๐๐ – ๑๓.๐๐ น. รับประทานอาหารกลางวัน**

๑๓.๐๐ – ๑๘.๐๐ น. การกำหนดรหัสแปลงที่ดิน

๑๘.๐๐ – ๑๘.๒๐ น. ตอบข้อซักถามและพิธีปิดการฝึกอบรม

หมายเหตุ : *อาหารว่างพร้อมเครื่องรับประทานในช่วงเวลาอบรม*

 กำหนดการอาจมีการเปลี่ยนแปลงได้ตามความเหมาะสม



**ใบสมัครเข้ารับการฝึกอบรม**

โครงการอบรมเชิงปฏิบัติการการจัดทำแผนที่ภาษีและทะเบียนทรัพย์สิน ขององค์กรปกครองส่วนท้องถิ่น

หลักสูตร “การจัดทำแผนที่แม่บทและแผนที่กายภาพด้วยโปรแกรมระบบสารสนเทศภูมิศาสตร์ QGIS”

วันที่..............เดือน............................ พ.ศ. ๒๕๖๑

สังกัด อบต./เทศบาล........................................................................................... ที่อยู่ เลขที่...................หมู่............ตำบล…………….…...………อำเภอ................................จังหวัด.......................................รหัสไปรษณีย์.........................

โทรศัพท์...................................โทรสาร.............................ขอส่งบุคลากรเข้ารับการอบรมตามโครงการดังกล่าวดังนี้

|  |  |  |  |
| --- | --- | --- | --- |
| ลำดับ | ชื่อ – สกุล | ตำแหน่ง | โทรศัพท์มือถือ |
| ๑ |  |  |  |
| ๒ |  |  |  |
| ๓ |  |  |  |
| ๔ |  |  |  |
| ๕ |  |  |  |

ลงชื่อ.......................................................ผู้แจ้งรายชื่อ

 (...........................................................)

 ตำแหน่ง........................................................

**อาหาร** : อาหารทั่วไป............คน, อาหารมุสลิม............คน, อาหารมังสวิรัติ………....คน

**การชำระค่าลงทะเบียน**

สามารถโอนเงินค่าลงทะเบียนผ่านธนาคารดังนี้

**บัญชีออมทรัพย์** ธนาคารกรุงศรีอยุธยา สาขามหาวิทยาลัยราชภัฏสกลนคร

**ชื่อบัญชี** นายจิตติ กิตติเลิศไพศาล, นายชัยณรงค์ พูลเกษม, นายสามารถ อัยกร

**บัญชีเลขที่** ๔๒๑-๑-๓๓๐๔๑-๘

 เมื่อโอนเงินค่าลงทะเบียนแล้ว **กรุณาส่งหลักฐานการโอนเงิน ใบนำฝาก Pay-In-Slip หรือหลักฐานการโอนเงินผ่านตู้ ATM มาที่ email address :** Fms778899**@hotmail.com** พร้อมระบุชื่อผู้สมัคร สังกัดหน่วยงาน และเบอร์ติดต่อกลับเพื่อสะดวกในการตรวจสอบ

โปรดนำหลักฐานการโอนเงินมาด้วยในวันลงทะเบียน เพื่อความสะดวกในการตรวจสอบรายชื่อและออกใบเสร็จรับเงิน